|  |
| --- |
| PATVIRTINTA |
| Klaipėdos miesto savivaldybės |
| tarybos 2022 m. sausio 19 d. |
| sprendimu Nr. T1-7 |

**KLAIPĖDOS MIESTO** **SAVIVALDYBĖS VISUOMENĖS SVEIKATOS RĖMIMO SPECIALIOSIOS PROGRAMOS PRIEMONIŲ VYKDYMO 2021 METŲ ATASKAITA**

Klaipėdos miesto savivaldybės administracijos direktoriaus 2021 m. kovo 17 d. įsakymu Nr. AD1-336 patvirtintos Visuomenės sveikatos rėmimo specialiosios programos 2021 metų priemonės Klaipėdos miesto savivaldybėje:

|  |  |  |
| --- | --- | --- |
| **Eil. Nr.** | **Prioritetai / programos priemonės** | **Įvykdymas** |
| **Užkrečiamųjų ligų prevencija** |
| 1. | Žemo slenksčio paslaugų stacionaraus kabineto veikla | Žemo slenksčio paslaugos skirtos Klaipėdos miesto gyventojams, vartojantiems švirkščiamąsias narkotines ir psichotropines medžiagas, jų artimiesiems bei netiesiogiai – visai miesto bendruomenei. Stacionariame kabinete per 2021 m. iš viso buvo užregistruoti 3773 švirkščiamųjų narkotikų vartotojų apsilankymai. Kabinete teiktos paslaugos: adatų ir švirkštų keitimas (per metus išduota 18551 švirkštas); dezinfekcijos priemonių dalijimas (išduota 36468 vnt.); informavimas ir konsultacinė pagalba (2104 kartai); tarpininkavimas ir atstovavimas (1748 kartai); sveikatos mokymai ir švietimas (1587 kartai); tvarsliavos dalijimas; atrankinių greitųjų ŽIV tyrimų atlikimas (311 ŽIV testų (naujų neaptikta), 279 HBV testai (naujų neaptikta)), 333 HCV testai (aptikta 177 naujų atvejų). Išdalyta 1993 vnt. informacinių leidinių: „Švirkščiamųjų narkotikų saugesnio vartojimo vadovėlis“, „ŽIV diagnostika ir tyrimų reikšmė“, „Virusiniai hepatitai“, „Pagrindinės žinios apie ŽIV“. |
| 2. | Žemo slenksčio paslaugų mobilaus kabineto veikla | Žemo slenksčio paslaugų mobilus punktas veiklą vykdė prie Naujosios turgavietes (Taikos pr. 80), Klaipėdos priklausomybės ligų centro (Taikos pr. 46), Senosios turgavietės (Turgaus a. 5). Mobiliame punkte 2021 m. klientai apsilankė 2063 kartus, išdalyta 16621 švirkštas, 3243 vnt. tvarsliavos, suteiktos 448 konsultacijos, surinkta 17930 panaudotų švirkštų. Mobilaus kabineto darbuotojai taip pat teikė konsultavimo paslaugas (322 kartai). Konsultacijos metu buvo kalbama apie priklausomybės gydymo galimybes, su narkotikų vartojimu susijusią riziką, buvo informuojama, kur kreiptis dėl detalesnės rūpimos informacijos, ŽIV/AIDS gydymo galimybes.  |
| 3. | Tuberkuliozės profilaktika | Vykdant tuberkuliozės prevencijos programą, atlikta MANTU testų 44 vaikams, rentgenografiškai patikrinti 175 asmenys (136 nakvynės namų gyventojai, 17 narkotikų vartotojų, asmenys, grįžę iš įkalinimo įstaigų, nedrausti privalomuoju sveikatos draudimu asmenys, 22 Priklausomybės ligų centro pacientai). Pervežtas į VšĮ Alytaus apskrities tuberkuliozės ligoninę 1 asmuo būtinajam gydymui. |
| **Vaikų sveikatos gerinimas** |
| 4. | Programa „Vyresnysis draugas“ | Bendravimo (emocinių) sunkumų turinčių vaikų (7–17 m.) psichikos sveikatos stiprinimo paslaugos buvo vykdomos pagal metodiką „Vyresnysis draugas“. 2021 m. vykdant programą savanoriavo 26 asmenys, pagalba buvo teikiama 36 vaikams. Sudarytos 9 naujos draugystės, pratęsta 10 draugysčių. Savanoriai prisidėjo prie Maisto banko akcijų, kraujo donorystės akcijos. Individualių vaikų susitikimų su mentoriais metu vyko pokalbiai apie patiriamus sunkumus, kūrybinė ir žaidybinė veikla. Susitikimų tikslas – padėti vaikams tobulinti socialinius įgūdžius, mokytis kurti prasmingus santykius su kitais žmonėmis, imti labiau pasitikėti savimi ir jais besirūpinančiais suaugusiaisiais.  |
| 5. | Prevencinės veiklos, skirtos psichoaktyvių medžiagų vartojimo mažinimui švietimo įstaigose, organizavimas | Ištirta aplinka dėl narkotinių medžiagų paplitimo 30-yje poreikį išreiškusių Klaipėdos miesto savivaldybės ugdymo įstaigų, iš kurių 12‑oje (40 proc.) rasta narkotinių medžiagų pėdsakų. Buvo testuojami paviršiai: dažniausiai lankomos galimos rizikos vietos (tualetų patalpos, persirengimo kambariai, rūkymo ir kt. dažno asmenų susirinkimo vietos), durų rankenos, palangės ir pan. Testavimas ugdymo įstaigoje atliktas naudojant universalius narkotikų testus, skirtus paplitusioms narkotinėms medžiagoms aptikti ir identifikuoti. Testai skirti aptikti šias narkotines medžiagas: kanapes, amfetaminą, PCP, heroiną ir opiumą, LSD, buprenorfiną, ekstazį, ketaminą ir metadoną. Ugdymo įstaigų aplinkos testavimo rezultatai pristatyti Klaipėdos miesto mokyklų direktorių pasitarime ir mokyklų bendruomenėms, Klaipėdos miesto bendruomenės sveikatos tarybai ir Narkotikų kontrolės komisijai. |
| 6. | Vaikų sveikatos gerinimo (regos profilaktika, laikysenos korekcija) paslaugų ugdymo įstaigose organizavimas | Organizuotos ugdymo įstaigose, vykdančiose pradinio ugdymo programą, korekcinės profilaktinės mankštos ir regos išsaugojimo bei stiprinimo užsiėmimai. Tikslinė grupė – vaikai, kurių pažymose nurodyta skeleto-raumenų sistemos sutrikimų. Korekcinės profilaktinės mankštos buvo pravestos 20 ugdymo įstaigų – 100 mankštų, dalyvavo 414 vaikų. Tikslinė grupė – vaikai, kurių sveikatos pažymose nurodyta regos sutrikimų. Regos išsaugojimo ir stiprinimo užsiėmimai taip pat buvo vykdomi 20 ugdymo įstaigų – 100 užsiėmimų, dalyvavo 506 vaikai. |
| 7. | Sveikatinimo stovyklos vaikams | Sveikatinimo dieninės stovyklos organizuotos vasaros laikotarpiu, jose dalyvavo 78 vaikai nuo 7 iki 9 metų amžiaus. Stovyklose buvo organizuojama sveikos mitybos praktinės-teorinės pamokėlės; tradiciniai ir alternatyvūs fizinio aktyvumo užsiėmimai, psichikos sveikatą stiprinantys užsiėmimai. Vaikai buvo supažindinti su sveikos mitybos principais, mokėsi skaityti etiketes, kalbėjo apie tai, kokia turi būti subalansuota mityba. Jiems buvo duotos užduotys patiems sudarinėti meniu. Dietologė pasakojo apie sveikatai žalingo lieknėjimo (badavimo ir dietų) poveikį. Vaikams kasdien buvo pravedami apie 60 min. trunkantys fiziniai užsiėmimai, organizuojami komandiniai žaidimai, rytinės mankštos, estafetės, žygiai. Psichologinių užsiėmimų metu vaikai buvo mokomi atsipalaiduoti, įveikti baimes, pažinti kitų jausmus, dirbti komandoje. Įgytos žinios apibendrintos protų mūšyje.  |
| 8. | Užsiėmimai „Sveikos šeimos akademijoje“ | Užsiėmimus „Sveikos šeimos akademijoje“ BĮ Klaipėdos visuomenės sveikatos biuras vykdė kaip tęstinę priemonę iš valstybės biudžeto tikslinių dotacijų lėšų. |
| **Saugios bendruomenės organizavimas ir užtikrinimas** |
| 9. | Psichologinės anoniminės pagalbos paslaugų teikimas | Tarnyba „Vilties linija“ teikia skubią emocinę pagalbą bei informaciją telefonu asmenims, išgyvenantiems psichologines krizes. Tarnybos darbo laikas – kasdien nuo 20 val. iki 6 val. 2021 m. atsakyta į 3914 skambučių ir 152 laiškus, gautus internetu. Į tarnybą kreipėsi įvairaus amžiaus asmenys (nuo 30 metų iki daugiau nei 60 metų, daugiau vyrų nei moterų), kurie išgyvena įvairias problemas: savižudybės riziką (15 proc.), tarpusavio santykių sunkumus (26 proc.), priklausomybes (9 proc.), vienišumą (11 proc.), gyvenimo prasmę (6 proc.), fizinę sveikatą (7 proc.), finansinius sunkumus (6 proc.), psichikos sveikatos problemas (16 proc.).  |
| 10. | Gyvenamosios aplinkos kokybės tyrimai | Paslauga teikiama pagal faktinius gyventojų skundus, kurių nebuvo. |
| **Sveikos gyvensenos formavimas** |
| 11. | Visuomenės informavimas sveikatos klausimais | Visuomenės informavimas sveikatos klausimais vykdytas per vietines žiniasklaidos priemones (Klaipėdos regioninės radijo stoties eteryje, vietinės TV eteryje, Klaipėdos dienraščiuose) bei aktyviai vykdyta nemokamai per „Facebook“ platformą, įvairias interneto svetaines, savivaldybės įstaigų svetaines. Visuomenė buvo informuojama apie Privalomojo sveikatos fondo lėšomis finansuojamas prevencines programas (atrankinės patikros dėl gimdos kaklelio patologijos, atrankinės mamografinės patikros dėl krūties vėžio, priešinės liaukos vėžio ankstyvosios diagnostikos, asmenų, priskirtų širdies ir kraujagyslių ligų didelės rizikos grupei, atrankos ir prevencijos priemonių, storosios žarnos vėžio ankstyvosios diagnostikos programas), psichinės sveikatos gerinimo paslaugas. Nuolat buvo transliuojama informacija apie COVID-19 vakcinaciją, testavimą, kt. su pandemija susijusi aktuali informacija. |
| 12. | Sveikatinimo mėnesiai | Priemonės tikslas – skatinti Klaipėdos miesto gyventojus laikytis vieno iš pagrindinių sveikos gyvensenos principų – fizinio aktyvumo. Vykdant šią priemonę vasaros metu vyko viešos mankštos paplūdimyje prie Šiaurinio molo kiekvieną šeštadienį ir sekmadienį (8 treniruotės, dalyvavo 27 dalyviai); sveikatinančios bendruomenių mankštos ant Jono kalnelio tris kartus per savaitę (10 treniruočių, dalyvavo 39 dalyviai), viešos zumbos treniruotės viešose miesto erdvėse (tarp Paryžiaus Komunos g. ir Kauno g.) tris kartus per savaitę (10 treniruočių, dalyvavo 68 dalyviai), fizinio aktyvumo užsiėmimai, pritaikyti vaikams, „Kar Kar“ parke tris kartus per savaitę (10 treniruočių, dalyvavo 29 vaikai). Rugsėjo–gruodžio mėnesiais užsiėmimai vykdyti salėse: funkcinės treniruotės tris kartus per savaitę (45 treniruotės, iš viso „Facebook“ platformoje užsiregistravo 105 asmenys); aerobikos, koreguojančios gimnastikos (rytinės mankštos) tris kartus per savaitę (45 užsiėmimai, iš viso „Facebook“ platformoje užsiregistravo 151 asmuo); šokiai darbingo amžiaus žmonėms tris kartus per savaitę (44 užsiėmimai, iš viso „Facebook“ platformoje užsiregistravo 268 asmenys); zumbos treniruotės tris kartus per savaitę (45 užsiėmimai, iš viso „Facebook“ platformoje užsiregistravo 324 asmenys).  |

**I SKYRIUS**

**SAVIVALDYBĖS VISUOMENĖS SVEIKATOS RĖMIMO SPECIALIOSIOS PROGRAMOS LĖŠOS**

|  |  |  |
| --- | --- | --- |
| **Eil. Nr.** | **Savivaldybės visuomenės sveikatos rėmimo specialiosios programos lėšų šaltiniai** | **Surinkta lėšų, tūkst. Eur** |
| 1. | Savivaldybės biudžeto lėšos | 43,9 |
| 2. | Savivaldybės aplinkos apsaugos rėmimo specialiosios programos lėšos | 126,0 |
| 3.  | Savanoriškos fizinių ir juridinių asmenų įmokos |  |
| 4.  | Kitos lėšos |  |
| 5. | Lėšų likutis ataskaitinių biudžetinių metų pradžioje | 44,4 |
| **Iš viso:** | **214,3** |

**II SKYRIUS**

**SAVIVALDYBĖS VISUOMENĖS SVEIKATOS RĖMIMO SPECIALIOSIOS PROGRAMOS LĖŠOMIS VYKDYTOS PRIEMONĖS**

|  |  |  |  |  |
| --- | --- | --- | --- | --- |
| **Eil. Nr.** | **Programos / priemonės poveikio sritis** | **Vykdytų savivaldybės visuomenės sveikatos programų, priemonių skaičius** | **Skirta lėšų, tūkst. Eur** | **Panaudota****lėšų, tūkst. Eur** |
| 1 | 2 | 3 | 4 | 5 |
| 1. Savivaldybės kompleksinės programos |
| 1.1. |  | 1 |  |  |
| 2. Savivaldybės strateginio veiklos plano priemonės |
| 2.1. | Užkrečiamųjų ligų prevencija ir kontrolė | 3 | 69,0 | 62,2 |
| 2.2. | Aplinkos sveikata (triukšmo prevencija, geriamojo vandens, maudyklų vandens stebėsena) | 1 | 0,5 | - |
| 2.3. | Psichikos sveikatos stiprinimo (smurto, savižudybių prevencija, streso kontrolė ir kt.) | 1 | 41,7 | 41,6 |
| 2.4. | Kitos sritys (vaikų sveikatos gerinimas) | 5 | 56,2 | 41,4 |
| 3. Bendruomenių vykdytų programų / priemonių rėmimas |
|  |  |  |  |  |
| 4. Kita |
| 4.1. | Sveikos gyvensenos formavimas | 2 | 46,9 | 20,4 |
|  |  | **Iš viso lėšų:** | **214,3** | **165,6** |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_